କୋଟିଆପିନ  (ଇଂରାଜୀ ଭାଷାରେ , ମାର୍କେଟ ନାମ ସେରୋକ୍ୱେଲ/ ) ଏକ ଅନିୟମିତ ଆଣ୍ଟିସାଇକୋଟିକ ଯାହା ସିଜୋଫ୍ରେନିଆ, ବାଇପୋଲାର ଡିଜଅଡର ଓ ପ୍ରମୁଖ ଅବସାଦ ବେମାରୀ ଆଦି ରୋଗମାନଙ୍କର ଚିକିତ୍ସାରେ ଦିଆଯାଏ  । ନିଦ୍ରା ଆଣିବା ନିମନ୍ତେ ବେଳେବେଳେ ଦିଆଗଲେ ମଧ୍ୟ ଏହାକୁ ଦେବାକୁ ସୁପାରିସ କରାଯାଏନାହିଁ । ଏହା ପାଟିରେ ଦିଆଯାଏ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତନ୍ଦ୍ରା, କୋଷ୍ଠକାଠିନ୍ୟ, ଓଜନ ବୃଦ୍ଧି ଓ ଶୁଷ୍କ ପାଟି   ଇତ୍ୟାଦି ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଠିଆ ହେଲେ ନିମ୍ନ ରକ୍ତଚାପ  , ବାତ  , ପ୍ରାୟାପିଜ୍ମ, ଅଧିକ ରକ୍ତ ଶର୍କରା   ଓ ନିଉରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ   ଇତ୍ୟାଦି ଦେଖାଯାଏ । ଡିମେନ୍ସିଆ ରୋଗ ଥିବା ବୟସ୍କ ଲୋକଙ୍କୁ ଏହି ଔଷଧ ଦେଲେ ମୃତ୍ୟୁ ସମ୍ଭାବନା ବଢ଼ିଯାଏ । ଗର୍ଭାବସ୍ଥାର ଶେଷ ଭାଗରେ ଏହା ଦେଲେ ଜନ୍ମିତ ଶିଶୁର କିଛି ଦିନ ନିମନ୍ତେ ମୁଭମେଣ୍ଟ ଡିଜଅଡର   ହୋଇପାରେ । ସେରୋଟୋନିନ   ଓ ଡୋପାମିନ ରିସେପ୍ଟରମାନଙ୍କୁ   ଅବରୋଧ କରି କୋଟିଆପିନ କାର୍ଯ୍ୟକ୍ଷମ ହୁଏ । ସନ ୧୯୮୫ରେ କୋଟିଆପିନ ପ୍ରସ୍ତୁତ କରାଯାଇଥିଲା ଓ ଡାକ୍ତରୀ ବ୍ୟବ‌ହାର ନିମନ୍ତେ ସନ ୧୯୯୭ରେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହାର ପେଟେଣ୍ଟ ସୁରକ୍ଷା ସନ ୨୦୧୨ରେ ସରିଗଲେ ମଧ୍ୟ ଏହାର ଦୀର୍ଘକାଳୀନ ସଂସ୍କରଣ ସନ ୨୦୧୭ ପର୍ଯ୍ୟନ୍ତ ରହିବ ।୨୦୧୭ରେ ଯୁକ୍ତରାଷ୍ଟ୍ର ଆମେରିକାରେ ଏହାର ସ୍ୱଳ୍ପକାଳୀନ ସଂସ୍କରଣର ମାସିକ ହୋଲସେଲ ମୂଲ୍ୟ ପ୍ରାୟ ୧୨ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ଏକ ମାସର ଖର୍ଚ୍ଚ ପ୍ରାୟ ୩.୧୯ ପାଉଣ୍ଡ ।